(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 58.445 din 05.11.2024

**Referat de aprobare**

**privind actualizarea componenţei Comisiei pentru analizarea solicitărilor de locuinţe sociale, locuinţe pentru chiriaşi din case retrocedate, de necesitate, chirie fond de stat şi locuinţe pentru tineri destinate închirierii**

 Având în vedere faptul că în urma alegerilor din data de 9 iunie, componenţa Consiliului Local a suferit modificări, se impune reactualizarea membrilor Comisiei pentru analizarea solicitărilor de locuinţe sociale, locuinţe pentru chiriaşi din case retrocedate, de necesitate, chirie fond de stat şi pentru tineri destinate închirierii.

 Comisia pentru analizarea solicitărilor de locuinţe sociale, locuinţe pentru chiriaşi din case retrocedate, de necesitate, chirie fond de stat şi locuinţe pentru tineri, își desfășoară activitatea în baza regulamentului de funcționare stabilit prin HCLM nr. 259/2021, iar obiectul de activitate îl constituie analizarea şi soluţionarea problemelor specifice conform atribuţiilor stabilite prin Legea nr. 114/1996, republicată şi Normele metodologice aprobate prin HG nr. 1275/2000, respectiv repartizarea locuinţelor din fondul locative de stat, solutionarea cererilor de extindere, de schimb de locuinţe, recazarea chiriaşilor, precum şi a altor probleme de importanţă, care necesită deliberare colectivă.

Faţă de cele de mai sus vă rugăm a analiza şi aproba materialul prezentat.

**Aviz favorabil al**

**D.A.S.C.P.C**

**Director ex. adj.**

Blaga-Zătreanu Cosmin

 Întocmit/redactat,

 Mureșan Ramona-inspector sup. SACSTL





ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

 **Primar,**

 **Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**privind actualizarea componenţei Comisiei pentru analizarea solicitărilor de locuinţe sociale, locuinţe pentru chiriaşi din case retrocedate, de necesitate, chirie fond de stat şi locuinţe pentru tineri destinate închirierii**

  ***Consiliul local al municipiului Târgu Mureş, întrunit în şedinţa ordinară de lucru***,

 **Având în vedere**:

* Referatul de aprobare nr.58.445 din 05.11.2024 inițiat de Primar prin Direcția activități social-culturale, patrimoniale și comerciale, privind actualizarea componenţei Comisiei pentru analizarea solicitărilor de locuinţe sociale, locuinţe pentru chiriaşi din case retrocedate, de necesitate, chirie fond de stat şi locuinţe pentru tineri destinate închirierii**,**
* Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* HCL nr. 259/26.08.2021 privind aprobarea criteriilor de acces și pentru stabilirea ordinii de prioritate în soluționarea cererilor de locuințe și în repartizarea locuințelor sociale, chirie din fondul locativ de stat, locuințe pentru chiriași evacuabili din case retrocedate și locuințe pentru pensionari destinate închirierii, în Municipiul Târgu Mureș,
* art. 43 și 55 din Legea locuinței nr. 114/1996 republicată;
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare

**HOTĂRĂŞTE**

 **Art.1.** Se aprobă actualizarea componenţei Comisiei pentru analizarea solicitărilor de locuinţe sociale, locuinţe pentru chiriaşi din case retrocedate, de necesitate, chirie fond de stat şi locuinţe pentru tineri destinate închirierii, după cum urmează :

 1.Primar Soós Zoltán ............................................... - preşedinte

 2.Secretarul general al municipiului ……………….. - membru

 3. Consilier Local Municipal  ………………………. - membru

 4. Consilier Local Municipal ………………............... - membru

 5.Consilier Local Municipal………………………. .. - membru

 6. Consilier Local Municipal....................................... - membru

 7. Director ex. adj. D.A.S.C.P. C .-Blaga Cosmin ........ - membru

 8. Reprezentant S.C.Locativ S.A ................................ - membru

 9. Șef serviciu SACSTL-Ciugudean Marina ............. - membru

 10.Muresan Ramona -inspector SACSTL ................ - membru

 11. Trifan Cătălin-consilier SACSTL ..................... - membru

**Art.2.** În cazul în care unul dintre membrii comisiei va fi înlocuit, din comisie va face parte înlocuitorul său de drept.

**Art.3**. Odată cu intrarea în vigoare a prezentei hotărâri, își încetează aplicabilitatea hotărârile anterioare care reglementează componența Comisiei pentru analizarea solicitărilor de locuinţă sociale, locuinţe pentru chiriaşi din case retrocedate, de necesitate, chirie fond de stat şi locuinţe pentru tineri destinate închirierii.

 **Art.4**.Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.5.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.6.** Prezenta hotărâre se comunicăla:

* Direcția activități social culturale, patrimoniale și comerciale- Serviciul activități culturale, sportive, de tineret și locativ;

**Viza de legalitate**

 **Secretar general al Municipiului Târgu Mureş,**

**Bordi Kinga**